
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός ως διατηρητέου του διωρόφου κτιρίου 
φερομένου ως ιδιοκτησία Αλέκου Ευαγγελινού που 
βρίσκεται στον οικισμό Πάμφιλα της νήσου Λέσβου 
και καθορισμός ειδικών όρων και περιορισμών δόμη¬ 
σης . 1 

Τροποποίηση Ρ.Σ. Ν. Φιλαδέλφειας Αττικής στο Ο.Τ. 
210 για την μετρατροπή τμήματός του από χώρο 
πράσινου, σε χώρο αθλητικών εγκαταστάσεων 

αθλοπαιδιών . 2 

Κατάργηση του προκηπίου στην οδό Κορυτσάς Ο.Τ. 
2234 Δήμου Καλαμαριάς Θεσσαλονίκης. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠΑ/858 (1) 

Χαρακτηρισμός ως διατηρητέου του διωρόφου κτιρίου φε¬ 
ρομένου ως ιδιοκτησία Αλέκου Ευαγγελινού που βρί¬ 
σκεται στον οικισμό Πάμφιλα της νήσου Λέσβου και κα¬ 
θορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

3. Το υπ' αριθ. 359/86 Π.Δ. «Οργανισμός Υπ. Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και 
παρ. 2, Ε, 8) αυτού. 

4. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, σχε¬ 
τικά με τις «Πράξεις και έγγραφα αρμοδιότητας του Υπ. 
Αιγαίου, που εξαιρούνται από τους περιορισμούς της διά¬ 


ταξης του άρθρου 81, παρ. 1 του Ν. 1892/90» (ΦΕΚ 741 / 
Β/29.11.90). 

5. Τον φάκελλο του θέματος που διαβιβάσθηκε με το 
αριθ. πρωτ. 4721/225 ΕΠΑΕ/22.6.1993 έγγραφο του 
Τ.Π. & Π.Ε. της Νομαρχίας Λέσβου στο Τμήμα Πολιτιστι¬ 
κής Ανάπτυξης της Δ/νσης Περιφερειακής Ανάπτυξης του 
Υπουργείου Αιγαίου και έλαβε τον αριθ. πρωτ. 4150/ 
30.6.1993 του Υπουργείου Αιγαίου. 

6. Την από 2.2.1994 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου η οποία κοινοποιήθηκε 
στον ενδιαφερόμενο με το υπ' αριθ. ΔΠΑ/125/3.2.1994 
έγγραφό μας. 

7. Την από 17.2.1994 απάντηση του ενδιαφερομένου 
ότι συμφωνεί με τον χαρακτηρισμό ως διατηρητέου του δι¬ 
ωρόφου κτιρίου ιδιοκτησίας του, η οποία πήρε αριθ. πρωτ. 
858/17.2.1994 στο Υπουργείο Αιγαίου. 

8. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε στο Νόμο αυτό με 
το άρθρο 27 του Ν. 2081/92, αποφασίζουμε: 

1. Χαρακτηρίζεται ως διατηρητέο το διώροφο κτίριο, 
φερόμενο ως ιδιοκτησία Αλέκου Ευαγγελινού που βρίσκε¬ 
ται στον οικισμό Πάμφιλα της νήσου Λέσβου, όπως φαίνε¬ 
ται σημειωμένο στο τοπογραφικό διάγραμμα σε κλίμακα 
1:500 που θεωρήθηκε από την Προϊσταμένη του Τμ. Πολι¬ 
τιστικής Ανάπτυξης της Δ/νσης Περιφερειακής Ανάπτυ¬ 
ξης του Υπουργείου Αιγαίου με την υπ’ αριθ. 858/94 
πράξη της και που συνοπτικό του αντίτυπο δημοσιεύεται 
με την παρούσα απόφαση, επειδή πρόκειται για κτίριο με 
αξιόλογα χαρακτηριστικά παραδοσιακά στοιχεία, με παρα¬ 
δοσιακή αντιπροσωπευτική μορφή κατασκευών της κατη¬ 
γορίας αυτής και με ιδιαίτερο αρχιτεκτονικό - μορφολο- 
γικό ενδιαφέρον. 

2. Στο χαρακτηριζόμενο ως διατηρητέο διώροφο κτίριο 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και διακοσμητικών στοι¬ 
χείων του. 

3. Επιτρέπεται η επισκευή, η ενίσχυση του φέροντα ορ¬ 
γανισμού, ο εκσυγχρονισμός των εγκαταστάσεων, η εσω¬ 
τερική διαρρύθμιση, καθώς και επεμβάσεις για λόγους 
λειτουργικούς στο εσωτερικό του χαρακτηριζομένου ως 
διατηρητέου κτιρίου εφ’ όσον δεν αλλοιώνεται ο αρχιτε¬ 
κτονικός χαρακτήρας του. 

4. Επιτρέπεται η ανέγερση ισόγειας προσθήκης κατ’ 
επέκταση της νότιας πλευράς του χαρακτηριζομένου ως 

διατηρητέου κτιρίου, για λειτουργικούς λόγους και χωρίς 
υπέρβαση των ισχυόντων όρων δόμησης της περιοχής. Η 
σχετική μελέτη προσθήκης αποστέλλεται από την Πολεο- 
δομική Υπηρεσία στην αρμόδια Υπηρεσία του Υπουργείου 
Αιγαίου μαζί με την γνωμοδότηση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ) για Ειδική 
Ρύθμιση σύμφωνα με τις διατάξεις του άρθρου 4 παρ. 2 
του Ν. 1577/85, εφ’ όσον δεν παραβλάπτεται το χαρα¬ 
κτηριζόμενο ως διατηρητέο κτίριο. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο δι¬ 
ώροφο κτίριο. Επιτρέπεται μόνο η τοποθέτηση επιγραφών 
περιορισμένων διαστάσεων που πληροφορούν για τυχόν 
χρήσεις των χώρων του κτιρίου. 

6. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζομένου ως διατηρητέου δι¬ 
ωρόφου κτιρίου και του περιβάλλοντα χώρου του, καθώς 
και για την τοποθέτηση επιγραφών, απαιτείται η έγκριση 


της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Από τις διατάξεις αυτής της απόφασης, ενδεχομένως 
να προκληθεί δαπάνη σε βάρος του Κρατικού Προϋπολο¬ 
γισμού, από τυχόν εφαρμογή των διατάξεων της παρ. 3 
του άρθρου 4 του Π.Δ. 15.4.1988 «Διατήρηση επισκευή ή 
ανακατασκευή αρχιτεκτονικών, καλλιτεχνικών και στατι¬ 
κών στοιχείων διατηρητέων κτιρίων» (ΦΕΚ 317 Δ'), το 
ύψος της οποίας δεν μπορεί να προσδιορισθεί. 

8. Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από της δημο- 
σιεύσεως της στην Εφημερίδα της Κυβερνήσεως. 

Μυτιλήνη, 11 Απριλίου 1994 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 

Αριθ. 6666/116/1994 (2) 

Τροποποίηση Ρ.Σ. Ν. Φιλαδέλφειας Αττικής στο Ο.Τ. 210 
για την μετρατροπή τμήματός του από χώρο πράσινου, 
σε χώρο αθλητικών εγκαταστάσεων αθλοπαιδιών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α') όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 220Α ) και με την παρ. 3 του άρ¬ 
θρου 34 του Ν. 1577/85 (ΦΕΚ 210Α’). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 
70Α ) και ειδικότερα το άρθρο 1 παρ. 1 (εδάφιο α). 

4. Την υπ’ αριθ. 181/92 της συνεδρίασης στις 2.6.92 
απόφαση του Δημοτικού Συμβουλίου Δήμου Ν. Φιλαδέλ¬ 
φειας. 

5. Την υπ’ αριθ. 19 της 7ης συνεδρίασης στις 18.3.94 


γνωμοδότηση του Συμβουλίου Χωροταξίας Οικισμού και 
Περιβάλλοντος, Νομαρχίας Αθηνών, αποφασίζουμε: 

1. Την τροποποίηση του εγκεκριμένου Ρ.Σ. του Δήμου 
Ν. Φιλαδέλφειας στο Ο.Τ. 210, για την μετατροπή τμήμα¬ 
τός του από χώρο πράσινου σε χώρο υπαίθριων αθλητικών 
εγκαταστάσεων - αθλοπαιδιών όπως φαίνεται στο τοπο- 
γραφικό διάγραμμα κλίμακας 1:200 που συνοδεύει την 
παρούσα απόφαση και δημοσιεύεται μαζί της. 

2. Η ισχύς αυτής της απόφασης αρχίζει από την ημερο¬ 
μηνία δημοσίευσής της στην Εφημερίδα της Κυβερνή- 
σεως. 

3. Από τις διατάξεις της παρούσας απόφασης, δεν προ- 
καλείται δαπάνη σε βάρος του προϋπολογισμού του Δή¬ 
μου Ν. Φιλαδέλφειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1994 

Ο Νομάρχης 
Δ. ΚΑΤΡΙΒΑΝΟΣ 

Αριθ. ΔΤΥ1984 (3) 

Κατάργηση του προκηπίου στην οδό Κορυτσάς Ο.Τ. 2234 
Δήμου Καλαμαριάς Θεσσαλονίκης. 

ΤΟ ΔΗΜΟΤΙΚΟ ΣΥΜΒΟΥΛΙΟ ΚΑΛΑΜΑΡΙΑΣ 
(Αριθμός Απόφασης 325/1994) 

Έχοντας υπόψη: 

1. Τις διατάξεις: 

α) Του Ν.Δ/τος 17.7.1923 (ΦΕΚ 228Α) «Περί σχεδίων 
πόλεων κ.λ.π.» όπως τροποποιήθηκε και συμπληρώθηκε 
μεταγενέστερα. 

β) Του Ν. 1577/85 (ΦΕΚ 210Α') «Γενικός Οικοδομικός 
Κανονισμός» όπως τροποποιήθηκαν, συμπληρώθηκαν και 
ισχύουν. 

γ) Της με αριθ. 49787/2419/31.7.87 (ΦΕΚ 1019/Δ*) 
απόφασης του Υπουργού Περιβάλλοντος, Χωροταξίας και 
Δημοσίων Έργων «Έγκριση Γ.Π.Σ. Δήμου Καλαμαριάς». 

δ) Του άρθρου 9 του Π.Δ/τος της 1 2.9.89 (ΦΕΚ 581 /Δ*) 
«Μεταβίβαση αρμοδιοτήτων, τροποποιήσεων εγκεκριμέ¬ 
νου σχεδίου πόλεως και πολεοδομικών εφαρμογών στο 
Δήμο Καλαμαριάς». 

ε) Του Ν. 1892/90 (ΦΕΚ ΙΟΙ/Α') «Για τον εκσυγχρονι¬ 
σμό και ανάπτυξη και άλλες διατάξεις» (άρθρο 99). 

ζ) Της με αριθ. ΔΠ/ΠΜ/59356/1831/2.9.91 (ΦΕΚ 
671/Δ’) απόφασης του Νομάρχη Θεσσαλονίκης «Αναθεώ¬ 
ρηση τμήματος του σχεδίου πόλεως του Δήμου Καλαμα¬ 
ριάς». 

η) Του Ν. 2081/92 (ΦΕΚ 154/10.9.92 Α') και σύμφωνα: 

- Με το άρθρο 27 με το οποίο προστέθηκε νέο άρθρο 
(29Α) στο Ν. 1558/85 για έλεγχο των δαπανών που προ- 


καλούν οι κανονιστικές διοικητικές πράξεις. 

-Την με αριθμό 550/7.10.92 εγκύκλιο της Γραμμα¬ 
τείας του Υπουργικού Συμβουλίου και 

- Το με αριθμό ΓΥ 6065/6.11.92 έγγραφο του Υπουρ¬ 
γού Προεδρίας της Κυβέρνησης. 

2. Την εισήγηση του Αντιδήμαρχου. 

3. Τις με αριθ. 717/93 και 101/94 αποφάσεις του. 

4. Την με αριθ. συνεδρ. 58/2η πράξη/18.1.94 γνωμο¬ 
δότηση του ΣΧΟΠ Ν. Θεσσαλονίκης, αποφασίζει ομό¬ 
φωνα: 

Την κατάργηση του προκηπίου των τριών (3) μέτρων επί 
της οδού Κορυτσάς στο Ο.Τ. 2234 που έχει επιβληθεί με 
την ΔΠ/ΠΜ/59356/1831/90/2.9.91 απόφαση Νομάρχη 
ΦΕΚ 671/Δ/3.10.91 (Μελέτη αναθεώρησης του Ρυμοτο¬ 
μικού Σχεδίου του Δήμου Καλαμαριάς - Μη βασικό δί¬ 
κτυο). 

Η κατάργηση του ανωτέρω προκηπίου δεν δημιουργεί 
δαπάνες σε βάρος του Δήμου και του Δημοσίου. 

Η κατάργηση του προκηπίου φαίνεται στο χρωματι¬ 
σμένο διάγραμμα σε κλίμακα 1:1000 που συνοδεύει την 
απόφαση. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμαριά, 7 Απριλίου 1994 
Ο Δήμαρχος 

ΘΡΑΣΥΒΟΥΛΟΣ ΛΑΖΑΡΙΔΗΣ 

